
AUCTOR. 


PROOEMIUM. 


Ante  annos  nonnullos  de  nocente  juvenum  saluti  insti¬ 
tutione  in  gymnasiis  atque  eruditione  multum  est  dispu¬ 
tatum.  Me  eodem  tempore  in  gymnasio  versantem  con¬ 
tentiones  hac  de  re  exortae  vehementer  affecerunt.  Quam¬ 
quam  bene  intelligebam  me  nondum  esse  satis  potentem 
recte  et  perfecte  judicandi  in  re  tanta,  tamen  tam  cele¬ 
riter  et  vehementer,  magis  quidem  ex  eo,  quod  sentirem, 
quam  ex  judicio  originem  ducens,  nata  est  in  me  sen¬ 
tentia,  omne  quod  juvenes  capiant  detrimentum  inde  oriri, 
quod  solus  animus  exerceatur  et  corpus  penitus  negliga- 
tur,  ut  jam  tum  exstinguere  nunquam  possem.  Gymna¬ 
sio  relicto  hujus  opinionis  veritatem  probare  constitui  et 
nunc  ex  iis,  quae  mihi  et  ipsi  inciderunt  et  quae  in  aliis 
vidi,  contendere  audeo  detrimenta,  ut  corporis  et  animi 
imbecillitatem ,  voluntatis  dissolutionem  et  infirmitatem, 
morbos  etiam  ex  corporis  exercitatione  neglecta  sola  fere 
oriri,  quod  animus  studiis  operam  dans  fonte,  ex  quo 
fluat  ejus  vis ,  siccando  privetur.  Nequaquam  quidem 
laudare  potui  ceteras  detrimentorum  factorum  causas, 
quas  vv.  dd.  in  medium  protulerunt,  ut  disciplinas  per- 


multas  difficilesqjtie,  frequentes  scholas,  certamen  ob  exa¬ 
minum  exitum,  quae  ultima  absurdissima  esse  mihi  vide¬ 
tur.  Sed  contra,  persuasum  habeo  gymnasia  reliquis  om¬ 
nibus  in  rebus  cb  institutiones  maxime  egregias  et  prae¬ 
claras  omni  laude  et  imitatione  adhuc  per  longum  tem¬ 
poris  spatium  digna  esse  futura,  et  animo  pio  gratoque 
beneficiorum,  quibus  gymnasium  me  affecit,  semper  re¬ 
cordabor,  nec  ulla  unquam  oblivio  delebit  praeceptorum 
dignissimorum,  de  juvenum  animorum  salute  optime  me¬ 
ritorum,  memoriam.  Sed  horrore  et  terrore  moveor, 
quum  memimi  erroris  illius  maximi  in  institutione  in  gym¬ 
nasiis  et  eruditione,  ut  animus  solus  doctrinis  excolatur, 
corpus  autem  prorsus  negligatur,  quia  totam  suam  vim 
infestissimam  atque  perniciosissimam  in  me  habebat  et 
magnis  doloribus  ime  cruciabat.  Etiamsi  enim ,  Deo  sit 
gratia  quam  maxima,  studio  corpus  et  animum  exercendi 
aequo  in  alma  academia  detrimentorum  partem  magnam 
delere  mihi  jam  successerit,  tamen  omnes  radices  invete¬ 
ratas  evellere  vix  unquam  potero.  Unde  factum  esse  fa¬ 
cile  inteliigitur,  ut  res  gravissima,  quae  saepe  animum 
meum  sollicitaret  et  perturbaret,  etiam  cogitationes  non¬ 
nullas,  excitaret.  Ex  quibus  eas,  quae  ad  corporis  exer¬ 
citationis  utilitates  ad  parandam  conservandamque  vale¬ 
tudinem  bonam  spectant,  in  dissertatione  inaugurali,  ut 
gratias  referam,  jam  proponam  et  postea  sermonem  de 
vi  medicatrice  corporis  exercitationis  pluribus  in  morbis 
adjiciam. 


Valetudinis  bonae  notio  complectitur  organismi  statum, 
in  quo  omnes  functiones,  vegetativae,  animales,  humanae 
ratione  prorsus  completa,  congruentissime  perfectissimeque 
procedunt.  Sed  est  idea  atque  eam  ob  causam  usu  nus¬ 
quam  haec  venit.  Vulgo  vocatur  bona  valetudo  absoluta. 
Hominis  vero  bona  valetudo  relativa  tantum  invenitur, 
qua  notione  significamus  statum ,  ut  brevi  describam, 
sic  compositum:  remoto  sensu  ingrato  et  insuavi  homo 
omni  sua  et  corporis  et  animi  facultate,  si  requiratur 
modo  completo  utitur  et  perfruitur.  Forma  corporis  est 
bona.  Cervix  erecta,  latus  thorax,  venter  non  admodum 
amplus,  extremitates  valentes,  sine  adipe  superfluo.  Di¬ 
gestio,  assimilatio,  regeneratio,  secretio  prompta;  modica 
cibi  et  potus  cupiditas;  sanguinis  motus  regularis,  nor¬ 
malis  respiratio,  cutis  recte  secernens.  Locum  facile  mu¬ 
tat  et  sero  demum  fatigatur.  Gestus  agilis,  systematis 
nervorum  sensibilitas  justa.  Quiete  dormit  et  somno 
recreatur.  Oculi  vigilant,  animus  est  hilaris,  laborem  ap¬ 
petens  et  de  praesenti  laetus.  Intelligentia  subtilis  et  ele- 

gans.  Phantasia  ardens  atque  volans,  sed  non  alienata  a 
ratione.  Adest  fortitudo ,  constantia,  temperantia,  obedien- 
tia,  patientia,  amicitia,  amor.  Cuj usque  impetus,  cujusque 
periculi  vis  adversa  ex  aliqua  parte  valetudine  bona  fran¬ 
gitur,  quod  et  corporis  et  animi  viribus  constanter  et 
fortiter  repugnatur.  Quem  statum  cuique  homini,  quo¬ 
modo  fieri  possit,  expetendum  et  parandi  conservandique 
exercitationem  corporis  remedium  princeps  esse  censeo. 
Non  dico  remedium  unicum,  nec  omnium  primum,  sed 
remedium  princeps,  ut  ex  meo  arbitrio  non  impediatur, 
quominus  sint  etiam  remedia  alia  ejusdem  qualitatis  ad 
valetudinem  bonam  comparandam  ac  servandam  necessa¬ 
ria,  quorum  nullo  possumus  carere.  Quo  modo  maxima 
huic  rei  commoda  afferat  corporis  exercitatio,  nunc  ex¬ 
plicare  studebimus.  Ad  quamcunque  utilitatem,  aut  ne¬ 
cessariam  aut  delectantem  assequendam  musculorum  vo¬ 
luntati  obedientium  actione  motum  effectum  corporis  voco 
exercitationem.  Motu,  phaenomeno  omnis  vitae  primario, 
quo  nec  quidquam  a  Deo  procreatum  caret,  nam  ipsae 
mundi  partes,  sidera,  sol,  terra  sese  moventes,  vitae  gra¬ 
dum  infimum  eo  proferunt,  hominem  quam  maxime  com¬ 
pleto  perfectoque  instructum  videmus.  Ejus  organa  mo¬ 
tus,  musculi  tam  eximii  reddi  possunt,  quam  nullum  ani¬ 
mal  aliud  habet.  Quis  est,  qui  neget  hanc  quoque  indo¬ 
lem  ut  omnes  indoles,  a  Deo  sapientissimo  homini  esse 
tributam  ut  eam  colat,  conformet,  adhibere  possit,  si  re¬ 
quiratur  et  conformata  laetetur?  Nam  ad  indoles  colen¬ 
das,  conformandas,  utendas  et  ad  laetandum  his  de  rebus 

homo  est  factus  a  Deo.  Praesertim  quum,  quantum  qui¬ 
dem  musculorum  cura  musculis  prodest,  minimum,  sed 
quantum  conducit  toto  organismo,  plurimum  sit.  Corpo¬ 
ris  exercitationes  admodum  variae,  ut  ambulare,  equitare, 
saltare,  armis  pugnare,  natare  et  cet. ,  inprimis  autem 
illae  exercitationes  multiplices,  quae  artis  tornariae  no¬ 
mine  significantur,  musculorum  systematis  partem  modo 
occupant  et  conformant,  sed  nihilominus  vim  habent  to¬ 
tum  in  organismum.  Musculorum  actione  sanguinis  motus 
acceleratur.  Quamquam  enim  adhuc  nihil  est  notum  de 
processu  in  musculis,  tamen  sanguinem  arteriosum  mu¬ 
sculorum  actione  venosiorem  fieri  negari  non  potest. 
Actione  musculorum  aucta  etiam  processus  chemicus  au¬ 
geri  et  hac  ex  causa  sanguis  celerius  fluere  debet.  Motu 
autem  sanguinis  accelerato  omnes  corporis  liquores  ad 
motum  celeriorem  adiguntur.  Secretiones  itaque  facilius 
procedunt  et  auctis  secretionibus  sanguis  a  materiis  jam 
superfluis  liberatur,  ut  ad  vitam  denuo  aptior  fiat.  Sed 
quaeri  potest,  qua  de  causa  sanguinis  acceleratio  opus 
sit,  si  omnes  functiones  bene  procedant?  In  adultis,  in¬ 
quam,  nunquam,  nisi  interdum  corporis  exercitatione  li¬ 
quorum  motus  acceleratur,  functiones  omnes  bene  pro¬ 
cedunt.  In  adolescentibus  vero  opus  est  acceleratio  pe¬ 
riodica,  ut  organa,  in  quibus  liquor  fluit,  et  is  quidem 
in  omnibus  fere  fluit,  melius  crescere  et  corformari  pos¬ 
sint,  nam  deficiente  hac  acceleratione  parva,  debilia  rema¬ 
nent  et  functionibus  bene  praeesse  nequeunt. 

lam  transeo  ad  demonstrationem,  quo  modo  fiat,  ut 

corporis  exercitationes,  in  adultis  lenes,  nisi  forte  jam 
in  adolescentia  strenuis  operam  dederunt,  in  adolescenti¬ 
bus  strenuae,  praecipue  exercitationes,  quas  ars  tornaria 
complectitur,  utililitates  afferant  partibus  singulis,  quae 
valetudinem  bonam,  ut  supra  descripsi,  constituunt.  Loci 

i 

mutatio  facilis,  fatigatio  sera  et  agilis  gestus  sic  parantur, 
ut  corporis  exercitatione  musculi  incitentur.  Qua  incita¬ 
tione  nisus  formativus  in  musculis  provocatur,  qui  pri¬ 
mum  sensum  ingratum,  eumque  usque  ad  dolorem  cre¬ 
scentem,  efficit.  Fibrae  musculares  novae  formantur. 
Fibrarum  contractilitas  et  ad  celeritatem  et  ad  vim  au¬ 
getur.  Fibrae  durescunt  et  postea  nisus  formativus  ita 
temperatur,  ut  sensus  ingratus,  exercitationem  sequens  et 
fatigationem  indicans,  paullatim  cesset  et  musculi  longius 
exerceri  possint.  Praeterea  articulorum  ligamenta,  quae 
a  natura  aliquantulum  elastica  sunt,  corporis  exercitatione 
elasticitatem  majorem  assequuntur.  Synovia  denique  re¬ 
sorbetur  et  denuo  secerni  debet,  quamobrem  semper  est 
fluida  et  lubrica  et  superficierum  glenoidalium  mobilitatem 
majorem  reddens.  Quum  loci  mutatio  facilis  pendet  a 
musculorum  contractilitatis  vi  et  celeritate,  fatigatio  sera 
a  fibrarum  numero  justo  et  vi,  gestus  agilis  ab  articula¬ 
tionum  mobilitate,  utilitas  exercitationis  corporis  ad  loci 
mutationem  facilem,  ad  seram  fatigationem  et  ad  gestum 
agilem  elare  elucet. 

Diximus  ad  bonam  valetudinem  formam  corporis  bo¬ 
nam  pertinere.  Speciem  vero  corporis  bonam  sic  de¬ 
scripsimus:  cervix  erecta,  latus  thorax,  venter  non  admo- 

dum  amplus,  extremitates  valentes  sine  adipe  superfluo. 
Corporis  forma  pendet  a  musculorum  et  ossium  qualitate. 
Cervix  erecta,  quae  est  naturalis,  musculis  cervicalibus 
et  dorsalibus  firmis  efficitur,  thorax  latus  musculis,  qui 
respirationi  praesunt,  diaphragmate  et  musculis  interco¬ 
stalibus  valentibus,  ut  cavitas  thoracis  bene  expandatur 
et  pulmones  etiam  crescere  possint.  Ossa  habilia,  infle¬ 
xibilia,  dura  multum  afferunt  ad  formam  corporis  bonam, 
ut  crassa,  spongiosa,  mollia  eandem  valde  depravant. 
Corporis  exercitatione  ossa  habilia,  inflexibilia,  dura  red¬ 
duntur  et  magnitudinem  justam  adipiscuntur,  quia  proces¬ 
sus  vitalis  in  iis  quoque  ad  normam  ducitur  et  ad  ossium 
normam  pertinent  illae  proprietates,  quas  commemoravi¬ 
mus.  Venter  non  admodum  amplus  partim  musculorum 
abdominalium,  obliquorum,  transversorum,  rectorum,  par¬ 
tim  tunicae  muscularis  intestinorum  habilitate  et  soliditate, 
quae  pinguetudinem  odit,  eodemque  modo  extremitates 
valentes  et  habiles  musculis  intensis,  qui  exercitatione 
corporis  sola  possunt  parari,  formantur.  Digestionem, 
assimilationem ,  regenerationem ,  secretionem  promptam 
corporis  exercitatio  conciliat,  quippe  efficiens,  ut  succi 
digestioni,  saliva  et  succus  gastricus  chymificationi,  bilis, 
succus  pancreaticus  et  succus  etericus  chylificationi  ser¬ 
vientes  e  sanguine  secernantur  qualitatem  ad  digestionem 
aptissimam  habentes.  Succi  ita  compositi  functionibus 
suis  bene  praesunt.  Bene  digesta  etiam  aptissima  sunt 
ad  assimilationem  in  sanguinem.  Sanguis  habet  consi¬ 
stendam  justissimam,  nec  liquor,  nec  corpuscula  praeva- 

lent.  Omnes  partes,  et  liquidae  et  solidae,  quae  partium 
homogenearum  absorptione  e  sanguine  regenerantur ,  et 
ad  quantitatem  et  ad  qualitatem  partes  naturae  suae  aptis¬ 
simas  accipiunt  et  quot  acceperunt,  tot  munere  mutatas 
partes  reddunt.  Versantur  in  statu  commodo  et  aequo, 
nec  ad  majus,  nec  ad  minus  incrementum  vergente.  Se¬ 
cretio  prompta  posita  est  in  organis  regeneratione  bona 
secretoriis  promptis.  Organa  secretoria  autem  in  statu 
opportunissimo  inveniuntur.  Cibi  et  potus  cupiditatem 
modicam  habet,  qui  corpus  exercet,  quod  ejus  sanguinis 
mixtio  est  bona,  nec  substantia  liquidior,  nec  solidior 
praevalet.  Fames  enim  ex  solidioribus  substantiis  in 
sanguine  deficientibus,  a  partibus  corporis  solidis  de¬ 
stitutis,  sitis  autem  ex  liquidioribus  substantiis  deficienti¬ 
bus  oritur.  Quum  corporis  partes  in  homine  corpus  ex¬ 
ercitante  incrementum  justum  capiant,  nec  ad  nimium 
inclinent,  secretio  justa,  non  profusa  sit,  cibi  et  potus 
cupiditas  avida  oriri  non  potest.  Sanguinis  motus  nor¬ 
malis  appellatur,  si  pulsus  septuaginta  circiter  ictus,  et 
ictus  quidem  aequos  minuta  facit.  Pendet  a  musculi 
cordis  motione  et  a  vasorum  elasticitate.  Utriusque  mo¬ 
tionis  automaticae,  et  cordis  et  vasorum  integritas  incita¬ 
tione  periodica,  quam  totius  corporis  exercitatio  efficit,  fo¬ 
vetur  et  servatur.  Respiratio  regularis  nominanda  est 
ea,  in  qua  thorax  et  pulmones  ample  et  facile  expanduntur. 

Justa  aeris  quantitas  in  pulmones  intret  necesse  est, 
ut  sanguinis  in  pulmonum  vasis  capillaribus  fluens  a  car¬ 
bone  prorsus  liberetur  et  pure  arteriosus  iii  corpus  re- 

deat.  In  corporis  exercitatione  pulmones  magnas,  altas 
et  aequas  inspirationes  instituere  debent,  quod  sanguis 
celeriter  ad  pulmones  affluit.  Quo  facto  pulmones  am¬ 
plificantur,  roborantur  et  ad  respirationem  accommoda¬ 
tiores  redduntur.  Tollitur  thoracis  et  pulmonum  habitus 
respirationi  regulari  alienus,  quo  expansio  multo  facilius 
supprimitur,  quam  licet,  ne  sanguinis  combustio  impedia¬ 
tur  et  pulmonum  morbi  frequentissimi  exsistant.  Quo 
cutis  sit  semper  recte  secernens,  requiritur,  ut  etiam  sit 
compacta,  firma,  atmosphaerae  vim  nocentem  refutans. 
Tutamentum  esse  inprimis  contra  magnum  calorem  et 
frigus  vehemens  invicem  succedentes  opus  est.  Causa 
cutis  compactae,  firmae,  vim  atmosphaerae  nocentem  re¬ 
futandi  potestatem  ineuntis  est  consolidatio  major,  con¬ 
suetudo.  Utraque  corporis  exercitatione  paratur.  Con¬ 
solidatio  partium  solidarum  major  effectus  ejus  est  pri¬ 
mus,  et  quod  corpus  saepissime  in  diversa  atmosphaerae 
temperatura  et  qualitate  exercetur,  ad  hanc  diversitatem 
assuescit. 

Ad  utilitates,  quas  afferat  corporis  exercitatio  syste¬ 
mati  nervorum,  jam  venio.  Antea  de  nervis  consulto 
tacuimus,  quamvis  plurimus  in  expositionibus  de  vi  exer¬ 
citationis  corporis  in  organorum  structuram  et  functionem 
disserere  potuissem,  quod  hac  in  re  nervi  ubique  parti¬ 
cipes  sunt  effectus,  ut  in  musculorum  actione,  in  respi¬ 
ratione,  in  digestione,  in  fame  et  siti,  quas  ad  conscien¬ 
tiam  referunt.  Sed  redundantes  in  totum  nervorum  sy¬ 
stema  utilitates  demonstrare  voluimus.  Nervorum  systema, 

sensus,  voluntatis  et  vegetationis  conductor  ad  vigorem 
majorem  incitatur.  Vigor  auctus  efficit,  ut  voluntas  ala¬ 
crior  fiat.  Voluntas  alacrior  autem  semper  est  quoque 
voluntas  firmior,  sensus  est  vividior  et  celerior  quam  an¬ 
tea.  Sensum  vividiorem  et  celeriorem  impetus  vehemen- 
tissimi  vix  labefactant,  et  tamen  impetus  subtilissimi  quam 
maxime  acuta  acie  sentiuntur,  quod  nervi  versantur  ia 

statu  excitato,  in  quo  sentiendi  facultas  est  perfectissima. 
Vigore  aucto  totius  nervorum  systematis  paullulum  etiam 
vegetatio  acceleratur,  quae  vegetationis  acceleratio  non 
solum  non  incommodo,  sed  commodissima  gratissimaque 
esse  mihi  videtur.  Igitur  nervorum  firmitas  et  subtilitas 
corporis  exercitationem  sequitur.  Somnus  quietus,  re¬ 
creans  requiritur  in  valetudine  bona,  et  dixi  corporis  ex¬ 
ercitatione  parari  hoc  suavissimum  et  perquam  delecta¬ 
bile  vitae  attributum.  Somnus  est  status,  in  quo  cere¬ 
brum  functione  per  vigiliam  in  materie  et  in  actione  mu¬ 
tatum,  actionem  dimittens,  integrum  et  incolume  redditur. 
Somnus  quietus  et  recreans  virium  et  corporis  et  animi 
consumtionem  moderatam  sequitur.  Consumtionem  aut 
nimiam  aut  minorem  non  excipit  somnus  quietus.  Cor¬ 
poris  exercitatione  omnes  vires  usque  ad  gradum  justis¬ 
simum  consumi  possunt,  ut  somnus  quietus  et  recreans 
sine  dubio  ingrediatur.  Nimia  exercitatio  noceret,  sed 
talis  labor  jam  exercitationis  nomine  appellari  non 
potest. 

Ante  disputationem  de  exercitationis  corporis  utili¬ 
tate  in  cerebrum,  animi  sedem  de  commodo  in  organon 


15 


visus  redundante  nonnulla  verba  faciam.  Organavsensus, 
inprimis  oculi  animum  cum  mundo  conjungunt.  Omni¬ 
bus  imaginibus,  notionibus,  quas  animus  habet,  sensus 
intersunt.  Imaginibus,  notionibus  quam  plurimis  animus 
expleatur  necesse  est.  Idque  animadversionibus  saepe 
institutis  in  mundo  efficitur.  Ad  has  autem  observatio¬ 
nes  exercitatio  corporis  occasiones  offert  frequentissimas. 
Animadversionibus  saepe  f factis  oculorum  acies  excolitur. 
Multae  sunt  exercitationes,  ut  ludi,  armis  pugnare,  aliae, 
quibus  oculorum  judicium  perfectionem  majorem  adipi¬ 
scitur,  facultas  longinque  et  propinque  videndi  conforma¬ 
tur,  quod  more  solito  exercitationes  in  loco  aperto  insti¬ 
tuuntur.  Utilitas,  quam  corporis  exercitatio  animo  offert, 
non  est  minoris,  sed  profecto  multo  majoris  momenti, 
quam  commodum  redundans  ad  corpus,  arctissime  cum 
animo  conjunctum.  Animum  hilarem  reddi  dixi.  Quod 
gaudium  usum  virium  corporis  liberum  sequi  judicare 
poterit  solus,  qui  ipse  semel  eo  perfractus  est.  Profe¬ 
cto  non  est  postponendum  gaudio,  quod  in  virium  animi 
usu  sentitur.  In  motione  vita  est  et  laetitia  de  vita. 
Homo,  qui  de  vita,  de  viribus  suis  est  laetus,  iis  uti  posse 
cupide  desiderabit,  et  ut  in  corporis  labore,  item  etiam 
animi  labore  summam  voluptatem,  oblectationem  atque 
quasi  pabulum  inveniet.  Intelligentia  vero  subtilis  atque 
elegans,  quomodo  fieri  possit,  ut  colatur  corporis  exer¬ 
citatione?  Ut  intelligentia  crescat  et  floreat,  vires,  quas 
moderatur  et  a  quibus  nutritur,  excolendae  sunt.  Vires, 
a  quibus  nutritur  et  quas  moderatur  intelligentia,  sunt 

et  corporis,  et  animi.  Usu  virium  corporis  libero  virium 
conscientia  excitatur.  Cujusque  rei  conscientia  commo¬ 
vet  in  homine  cogitationes  e  medio  capite  ruentes,  et 
quid  magis  excolere  valeat  intelligentiam ,  quam  cogita¬ 
tiones  ex  cerebro  depromere?  De  utilitate,  quae  fit  phan¬ 
tasiae,  commemorandum  est,  corporis  exercitatione  prae¬ 
pediri  ,  ne  homo  in  notionibus  a  phantasia  fictis  evage- 
tur,  et  magis  in  mundo  excogitato  quam  in  vero  vivat. 
Ad  res  gerendas  pellens  illam  aberrationem  pestiferam 
et  perniciosam  reprimit  corporis  exercitatio,  et  hominem 
in  officiis  exsequendis  probum  atque  strenuum  reddit,  ut 
quidem  ab  ideis  facillime  excitetur,  sed  minime  omnes 
ad  effectum  perduci  debere  opinetur.  Etiam  illae  species 
inanes,  quae  a  phantasia  de  corporis  statu  parari  pos¬ 
sunt,  corporis  exercitatione  impediuntur,  quod  in  ea  nervi 
bene  valent.  Dicta  est  corporis  exercitatione  coli  in  ho¬ 
mine  fortitudo,  constantia,  temperantia,  obedientia,  igitur 
honestatis  atque  illius,  quam  Germani  vocant  Gemiith, 
proprietatis  humanae  partes.  Fortitudo,  ut  quis  obviam 
eat  discriminibus  atque  periculis,  vim  in  se  insitam  sen¬ 
tiens,  plane  ejusdem  conscius,  quia  aut  officium  jubet, 
aut  quia  vitari  non  potest,  ex  corporis  et  animi  habili¬ 
tate  exoritur.  Omnes  fere  corporis  exercitationes,  inpri- 
mis  autem  plura  artis  tornariae  opera  systematis  muscu¬ 
lorum  habilitatem  et  animum  attentum  requirunt,  ut  for¬ 
titudinem  tantum  colant,  quantum  omnino  fieri  potest. 
Sine  constantia  nulla  fortitudo  ita,  ut  eam  descripsi,  com¬ 
posita.  Ubi  fortitudo  adest,  nunquam  constantia  deerit. 

Honestas  incrementa  capit  corporis  exercitatione ,  quod 

nervorum  valetudo  bona  redditur.  Voluptatum  cupidi- 

tas,  quae  nervis  male  compositis  facillime  transit  in  libi¬ 
dines  damnosas  in  bis,  qui  corpus  exercent,  modica  inve¬ 
nitur.  Nullus  juvenis,  qui  corporis  exercitationem  colit, 

/ 

voluptates,  nedum  libidines  multas  habet,  quod  est  vitium 
a  multis  et  dignissimis  viris  in  juvenibus  jure  saepe  vi¬ 
tuperatum,  quia  corporis  exercitatio  ipsa  illi  est  voluptas 
dulcissima,  Homo  honestus  et  intelligens  semper  quoque 
habet  obedientiam,  patientiam,  alias  virtutes,  quibus  vir¬ 
tutibus  deficientibus  bene  valere  nequit,  quia  quotidie 
officiis  poscuntur.  Amicitia  et  amor  adducitur  corporis 
exercitatione.  Nam  ubi  animus  hilaris,  integer  castusque 
est,  homo  se  ipsum  relinquit,  aliis  gratificari  et  servire 
studet,  amicitiae  foedera  facif;  libenter  et  homines  amore 
complectitur.  Quum  proprietas  humana,  quam  Germani 
vocant  ,,Gemiith“,  sita  sit  in  nervis,  corporis  exercitatione 
profecto  magis  excolitur,  quam  omnibus  aliis  rebus,  quod 
nihil  nervorum  valetudinem  bonam  tantopere  efficit,  quam 
corporis  exercitatio.  Ad  valetudinem  bonam  etiam  hoc 
pertinere  censuimus,  ut  homo  fortiter  accipiat  impetus  ex¬ 
ternos  et  internos,  nec  magnis  laboribus  capiat  detrimenta. 
Hoc  efficere  posse  corpus  robustum,  firmum,  bene  forma¬ 
tum,  cute  non  valde  sensibili  et  nervis  validis  instructum, 
cum  animo  forti,  prudenti  conjunctum,  facile  intelligitur. 
Qui  status  plurimum  affert  ad  quam  maxime  suaviter  et 
laete  vivendum:  causam  illam  gravissimam,  ob  quam  Deus 
optimus  maximus  nos  procreavit. 

Eodem  modo,  qno  corporis  exercitatio  valetudinem 
parat  atque  conservat ,  et  necesse  est  aetate  quoque 
aptam  corporis  exercitationem  periodicam  in  omnibus  vi¬ 
tae  stadiis  instituat,  qui  valetudine  bona  nunquam  carere 
vult.  Namque  lex  est  naturae,  ut,  si  homo  ulla  in  re 
non  progrediatur,  regrediatur,  nec  unquam  institio  inve¬ 
niatur  et  hominis,  qui  corporis  exercitationes  relinquat, 
sensim  sensimque  valetudo  bona  parata  deleatur. 

Intelligere  non  possum  equidem,  qui  fiat,  ut  corpo¬ 
ris  exercitatio,  beneficium  maximum,  nostris  temporibus 
ita  negligatur,  ut  revera  negligitur.  Mihi  quidem  vale¬ 
tudo  bona,  quam  descripsi,  inprimis  expetenda  esse  vide¬ 
tur.  Sine  corporis  exercitatione  tamen,  et  si  omnibus 
reliquis  remediis  utatur,  nemo  sibi  comparabit  valetudi¬ 
nem  bonam.  Sed  mirabilissimum  est,  etiam  aequales, 
qui  aestheticos  se  esse  gloriantur,  non  solum  non  lau¬ 
dare,  sed  etiam  rejicere  corporis  exercitationem ,  quippe 
quae  sola  formam  pulchram,  qua  illi  oblectantur,  parare 
possit. 

Permultae  et  gravissimae  exercitationis  corporis  utilita¬ 
tes  ad  valetudinem  bonam  parandam  commemorandae  re¬ 
stant;  sed  locus  opusculi  angustus  rei  amplificationem 
vetat,  quare  jam  ad  vim  exercitationis  corporis  medica- 
tricem  pluribus  in  morbis  tractandam  transimus. 

Herodie u s  primus  erat,  qui  corporis  exercitationibus 
ad  morbos  sanandos  utebatur.  Sed  saepenumero  iis 
perverse  utebatur.  Ex  principiis  in  ratione  positis  ejus 
discipulus  Hippocrates  inducebat  in  medicinam  corporis 

exercitationem.  Quibus  principiis  medici  illustrissimi,  ce¬ 
leberrimi  omnium  temporum,  Galenus,  Mercurialis, 
Fu  11  er,  Sydenham,  Boerhaave,  v.  Svieten,  Hu- 
feland,  Delpech,  Stromeyer  obsequebantur,  pluri¬ 
bus  in  morbis  sanandis  corporis  exercitationem  remedium 
princeps  habentes.  Principia,  quibus  medici  illustrissimi 
ducebantur,  haec  sunt.  Ex  exercitationibus  natura  diver¬ 
sissimis  aptissima  est  eligenda.  Hoc  in  morbo  melior 
est  exercitatio  lenis,  in  alio  strenua,  tum  exercitatio,  quae 
totum  corpus  concutit,  tum  quae  ad  paries  singulas  spe¬ 
ctat,  tum  utraque  necessaria  est.  Semper  est  respicien¬ 
dum,  quae  exercitatio  cum  summa  utilitate  aegroto  quo¬ 
que  paret  maximam  delectationem.  Non  in  omnibus 
morbi  stadiis  exercitatio  instituenda  est.  Dolor  ex  causa 
inflammatoria  eam  semper  vetat.  De  statu  ventriculi 
quod  attinet  cibum,  in  quo  instituenda  sit  exercitatio,  ait 
Celsus:  „Post  satietatem  nihil  agendum.  —  Si  quis  in- 
terdiu  se  implevit,  post  cibum  neque  frigori,  neque  ae¬ 
stui,  neque  labori  se  debet  committere:  neque  enim  tam 
facile  haec  inani,  quam  repleto  corpore  nocent.“  Igitur 
ante  coenam  et  quidem  aliquantulum  antea ,  qua  de  re 
dicit  Mercurialis  in  libro  de  arte  gymnastica:  „Ne 
statim  post  exercitationem  cibus  assumatur,  sed  modica 
interjiciatur  mora,  quousque  fervor  remittatur  et  agitatio 
corporis  jam  sedata  appareat. “  Quam  diu  et  quam  stre¬ 
nue  instituenda  sit  exercitatio,  metiatur  aegroti  aetas, 
genus,  animus  et  anni  tempus.  Non  ad  fatigationem  ni¬ 
miam  fiat  exercitatio,  sed  semper  moderata  esse  debet 

In  adolescentia  et  senectute  non  sic  strenue  exerceatur, 
ut  aetate  juvenili,  virili.  Sexus  femineus  exercitationes 
leniores  tantum  patitur.  In  aere  calido  sit  exercitatio 
moderatior,  quam  in  frigido.  Motui  exercitatione  corpo¬ 
ris  in  summum  fastigium  avecto  non  subito  finis  ponatur. 
Exercitatio  sola,  aut  cum  remediis  aliis  conjuncta  adhibea¬ 
tur,  sed  saepius  illa  sola  sufficit.  Nostris  temporibus 
corporis  exercitatio  ad  morbos,  quos  vocant,  chirurgicos 
sanandos  praescripta  est.  At  non  solum  his  in  morbis 
chirurgicis  prodest,  sed  majorem  adeo  vim  habet  medica- 
tricem  in  aliis  morbis,  ut  in  asthmate  sanguineo,  haemor- 
rhoidibus,  hypochondria  et  hysteria,  scrophulosi.  Primum 
disseram  de  exercitationis  corporis  utilitate  in  morbis 
commemoratis,  tum  in  deformitatibus,  denique  in  animi 
morbis. 

Asthma  sanguineum,  morbus  brevibus  intervallis  re- 
diens,  cujus  natura  est  plethora  ad  spatium,  in  organis 
respiratoriis  cavitatis  thoracis  coarctatione  movetur.  Co- 

stae,  quae  a  musculis  intercostalibus  non  satis  levantur, 
tegulis  similes,  altera  super  alteram  sitae  sunt,  et  hoc 
situ  thoracis  cavitatem  coarctant.  Pulmones  satis  inflari 
non  possunt,  sanguinis  motus  et  decarbonisatio  retardatur, 
sanguinis  multitudo  nimia  in  vasis  difficultatem  spirandi 
efficit,  nonnunquam  denique  nervi  afficiuntur  sanguinis 
quasi  stagnatione  et  dolores  vehementissimi  cum  spirandi 
difficultate  junguntur.  IIoc  in  morbo  corporis  exercitatio 
habet  effectum  eximium.  Non  in  morbi  statu,  quo  apo¬ 
plexia  jam  impendet,  sed  praeterea,  quum  placet,  adhi- 

beri  potest.  Indicatur  inprimis  natare.  Natando  thorax 
et  pulmones  lenius,  aequabilius,  quam  omnibus  exercitatio¬ 
nibus  reliquis,  tamen  satis  potenter  expanduntur,  ita  ut 
costarum  levatione  thorax  amplificetur,  pulmones  perfecte 
inflentur,  sanguinis  motus  acceleretur,  et  sic  causa  effi¬ 
ciente  remota  morbus  sanetur. 

Haemorrhoides,  pristinis  temporibus  morbus  rarior 
et  is  quidem  in  viris  tantum  apparens,  nostra  aetate  fre- 
quentissimus  jam  in  adolescentibus  inveniuntur  in  forma 
optima.  Hic  morbus  molestissimus,  qui  duntaxat  ex  mo¬ 
tione  neglecta,  ex  sedendo  per  totos  dies,  ex  abdominis 
compressione  exoritur,  etiam  exercitationis  corporis  auxi¬ 
lio  sanari  potest.  Nam  remedia  interna,  resolventia  gra¬ 
vissima,  ut  fontes  Carolibadenses,  Mariaebaden- 
ses,  deficientibus  corporis  exercitationibus  eum  imperfe¬ 
cte  tollunt.  Et  quot  sunt  homines,  qui  ne  curam  quidem 
resolventem  internam  assequi  possint!  Eorum  morbus 
est  insanabilis,  nisi  corporis  exercitationibus  utuntur.  Ad 
haemorrhoides  sanandas  omnes  corporis  exercitationes 
adhiberi  possunt,  quod  omnes  sanguinis  confluxum  in  in¬ 
testinorum  vasis  ad  alias  partes  derivant.  Quum  morbus 
versatur  adhuc  in  statu  moderato,  exercitationes  motione 
modica  comifatae  sufficiunt,  frequenter  ambulare,  equitare, 
natare.  Morbo  autem  jam  exquisito  requiruntur  exerci¬ 
tationes,  quae  corpus  vehementer,  etiam  vehementissime 
concutiunt,  ut  vehementer  equitare,  salire,  exercitationes, 
quae  vocantur  Reck-  u.  Barreniibungen  etc.  Com¬ 
plicationem  cum  inflammatione  et  aliis  morbis,  mariscas 


22  ' 

inflammatas,  incarceratas  exercitatione  corporis  sanare 
in  mentem  veniet  nemini.  Hypochondriae  causae  sunt 
duae  primariae:  altera,  quae,  ut  excessus  in  venere,  la¬ 
bores  immoderati,  systema  nervorum  directe  debilitat;  al¬ 
tera,  quae  aut  motione  absolute  exigua,  aut  motione  re¬ 
lative  exigua,  ut  sit  in  hominibus,  qui  cibo  et  potu  ad 
concoquendum  difficili  vescuntur,  ut  liquores  in  abdomi¬ 
nis  cavitate  contenti  stagnent,  et  eorum  stagnatio  nervos 
aegros  reddat,  nervorum  systema  indirecte  afficit.  In  hy¬ 
pochondria,  quae  est  provocata  nervis  directe  debilitatis, 
corporis  exercitatio  nil  potest  valere  ad  sanandum,  nisi 
forte  aer  purus,  in  quo  corporis  exercitationes  saepissime 
instituuntur,  nervos  paullulum  reficit  et  recreat. 

Sed  in  hypochondria,  quae  est  nata  nervis  indirecte 
debilitatis,  est  remedium  unicum,  quo  morbus  penitus  ex¬ 
pelli  potest.  Aetiologia  est  simplex.  Liquorum  stagna- 
tiones,  inprimis  sanguinis  in  vena  portarum  solvuntur. 
Materia  in  stagnato  depravata  secernitur.  Sanguinis  sta- 
gnatione  et  mixtione  morbosa  solutis  nervorum  affectio 
cessat  et  nervi  mox  ad  statum  integrum  recurrunt.  Ex¬ 
ercitationes  ad  hypochondriam  curandam  aptissimae  sunt, 
quae  inprimis  ad  abdomen  spectant.  Praeterea  autem 
animum  tam  attentum  tenent  in  res  ab  individuo  aegroto 
alienas,  ut  in  meditationes  de  se  ipso  relabi  non  possit. 

Hujusmodi  exercitationes  sunt:  equitare,  quod  equi¬ 
tando  abdomen  vehementer  concutitur  et  qui  in  equo  ve¬ 
hitur,  semper  in  iter  et  equum  attentus  esse  debet;  ve¬ 
nari,  quod  in  venando  praeter  motionem  etiam  intentio 

in  feras  adest;  proficisci,  inprimis  pedibus,  sed  cum  amico 
hilari,  labores  enim,  quibus  pedes  serviunt,  ad  abdomen 
spectant,  simulque  liquorum  motum  et  secretionem  acce¬ 
lerant,  ut  ex  sedibus  et  urina  copiosioribus  et  frequentio- 
ribus  in  itinere  cognoscitur.  Terrae  et  regiones  pulchrae, 
homines  exteri,  aegroti  animum  ad  se  vertunt,  hilarem 
reddunt.  Sed  amicus  comitetur  necesse  est,  quod  potis¬ 
simum  hypochondria  laborantes,  ut  plurimi  homines  de 
re  nulla  hilares  esse  possunt,  nisi  scientes,  hominem  al¬ 
terum  eadem  re  affectum  esse.  Sunt  insuper  multa  exer¬ 
citia,  quae  ars  tornaria  docet,  ad  antecedentium  exerci¬ 
tationum  utilitatem  parandam  aptissima:  currere,  exsilire, 
exercitationes  in  apparatu,  qui  Reck  vocatur  et  illae, 
quas  Germani  appellant:  Sch  wingiibungen.  Quae 
omnia  exercitia  liquores  stagnantes,  quibus  nervorum 
functio  aberrat,  solvunt  et  animum  a  loco  affecto  ad  rem 
externam  traducunt,  quod,  ut  mihi  quidem  videtur,  est 
momentum  in  hypochondriae  cura  gravissimum. 

Ita  etiam  hysteria,  quae  non  ex  nervis  directe  de¬ 
bilitatis  proficiscitur,  sed  ex  plethora  abdominali  et  se¬ 
xuali,  corporis  exercitatione  sanatur.  Commendanda  est 
ambulatio,  moderatus  saltus,  labor  in  negotiis  domesticis 
et  rusticis,  natatio  et  exercitationes  tornariae,  quae  no¬ 
stris  temporibus  nonnunquam  jam  colunt  puellae. 

In  scrophulosi  corporis  exercitatio  est  remedium 
princeps,  et  sine  corporis  exercitatione  omnia  remedia 
antiscrophulosa  reliqua  frustra  advocantur.  Altera  pue¬ 
rorum  pars  hereditate  scrophulosin  acquirit,  altera  motu 

■:h 


u 


neglecto®  Pueri,  qui  motu  neglecto  scrophulosi  cor¬ 
repti  sunt,  brevi  tempore  corporis  exercitatione  li¬ 
berantur.  Indicatio  in  scrophulosis  cura  primaria 
est 5  mutatio,  correctio  lymphae  et  organorum  lym¬ 
phaticorum.  Lympha  depravatur  mitritione  aberrante. 
Organa  lymphatica  relaxantur  lymphae  depravatione  et 
secretis  ex  lympha  morbosis.  Motio  digestioni  et  nutri- 
tioni  ita  favet,  ut  ex  nutrimentis  malis  etiam  materias 
solas,  quae  assimilari  possunt,  extrahat,  et  lymphae  de¬ 
pravationem  sic  tollat.  Lympha  bona  autem  iterum  va¬ 
sorum  lymphaticorum  functionem  debilitatam  in  integrum 
restituit.  Indicationi  primariae  exercitationes  aptissimae 
sunt:  natare  et  tornare.  Natatio  praeterea  cum  motione 
aquae  frigidae  vim  incitandi  et  recreandi  conjungit,  sed 
sola  non  sufficit  ad  sanationem.  Puerorum  corpora,  in 
quibus  ante  pubertatem  scrophulosis  frequentissime  inve¬ 
nitur,  labores  poscunt  majores.  Hoc  loco  imprimis  in¬ 
dicatur  tornare,  nec  omitti  debet.  Morbus  tenetur  in  ae¬ 
tatis  spatio,  in  quo  operam  tornando  datam  eventus  se¬ 
cundissimi  rationibus  omnibus  sequuntur.  —  Tissot 
juvenem  scrophulosi  imbutum  arte  arma  tractandi  sola, 
cui  juvenis  operam  navare  deberet,  sanasse  se  profitetur. 

In  morbis  chirurgicis  adhuc  saepissime  adhibita  est 
corporis  exercitatio,  quod  ab  omnibus  remediis  reliquis 
in  morbis  pluribus  frustra  est  auxilium  petitum.  Tamen, 
ut  mihi  quidem  videtur,  nondum  satis  est  cognita  vis 

ejus  medicatrix,  quia,  nisi  res  ita  se  haberet,  non  tam 

saepe  adhiberentur  lecti  et  machinae  ad  corpora  exten- 

denda  et  torquenda  in  orthopaedia,  quas  res,  ut  vocem 
corporis  exercitationem,  longe  absum.  Inter  omnia  cor¬ 
poris  exercitia  in  orthopaedia  excellunt  exercitationes 
tornariae  et  natatio.  Delpech  sine  exercitationibus  tor- 

nariis  orthopaediam  esse  inutilem  et  plus  nocere  quam 
prodesse  existimat.  Primus  idem  exercitationum  torna- 
riarum  usum  ad  deformitates  sanandas  utilem  demon¬ 
stravit.  Temporibus  novissimis  Stromeyer  eventus 
prosperrimos  exercitationibus  tornariis  institutis  animad¬ 
vertit.  Ex  omnibus  deformitatibus  columnae  vertebralis 
curvaturae,  scoliosis,  gibbosis,  lardosis  certissime  resti¬ 
tuuntur  exercitationibus  tornariis.  Plane  sanari  curvatu¬ 
rae  incipientes,  novae,  inveteratae  autem  exercitatione 
corporis  in  statum  meliorem  redigi  possunt.  Et  quidem 
non  solum  curvaturae  musculorum  debilitate,  paresi  no¬ 
vae  exortae  plane  curantur,  sed  etiam  curvaturae,  quae 
in  ossibus,  ligamentis,  cartilaginibus  affectis  sunt  positae, 
partim  removentur.  Inter  columnae  vertebralis  causas 
praecipue  musculorum  debilitas  appellari  debet.  Aetate 
puerili,  qua  ossa  magis  crescunt  quam  musculi,  propterea 
quod  musculi  cervicis  debiles  caput  satis  sustinere  ne¬ 
queunt  et  ligamenta  relaxantur,  gibbosin  existere  anim¬ 
advertimus.  Aetate  pubertatis,  qua  pulmones  et  musculi 
ex  omnibus  organis  maxima  capiunt  incrementa,  ut  tho¬ 
rax  in  omnes  partes,  praesertim  autem  in  anteriorem  di¬ 
latetur  et  musculi  validiores  nunc  fiant,  columnae  verte¬ 
bralis  forma  justa  redit.  Si  vero  pulmonum  et  muscu¬ 
lorum  conformatio  impeditur  ea  aetate  sive  morbis,  sive 

quiete  perpetua,  curvaturae  per  totam  vitam  relinquun¬ 
tur,  nisi  cotporis  exercitatione  cum  aliis  remerliis  et  vi¬ 
tae  genere  apto  conjuncta  vires  perditae  restituuntur. 
Natura  ipsa  curvaturas  aetate  puerili  obortas  aucta  cor¬ 
poris  exercitatione,  quae  cum  pubertatis  aetate  est  juncta, 
sanat.  Quidni  medicus  utatur  corporis  exercitatione  aci 
juvandam  naturam  ili  curvaturis  sanandis,  quae  aliqua 
causa  relictae  sunt?  Corporis  exercitationibus  pericula, 
quae  sunt  in  corporis  extensionibus  et  compressionibus 
in  lecto  et  in  machinis,  tolluntur.  Periculum  venae  ju¬ 
gularis  aut  pulmonum  compressione  exortum,  itaque  apo¬ 
plexiae  repellitur.  Tamen  minime  dico  extensiones  plane 
esse  rejiciendas,  sed  earum  usum  multo  rariorem  esse 
debet,  quam  adhuc  nostris  temporibus.  Remotis  omnibus 
doloribus  in  curvaturis,  quae  exempli  gratia  musculorum 
debilitate  aut  spondylarthrocace  effectae  sunt,  medicus  ad 
corporis  exercitationes  methodo  varia  transeat  necesse 
est.  Multarum  exercitationum  tornariarum ,  quae  inpri- 
mis  extensionem  firmant,  vis  medicatrix  est  optima.  Ut 
nonnullas  enumerem,  commemoro  carrum,  qui  vocatur, 
(Karren  auf  einem  Seile),  quem  non  modo  in  deformi- 
tatibus  ex  ossium,  ligamentorum ,  cartilaginum  morbis 
coortis  saluberrimum,  verum  etiam  tanta  in  musculorum 
debilitate,  ut  aegrotus  jam  stare  non  possit,  adhibendum 
dicit  Delpech.  Primum  in  situ  horizontali  exercetur. 
Viribus  auctis,  funis  obliquus  redditur,  ut  extra  totius 
corporis,  igitur  extra  omnium  fere  musculorum  extensio¬ 
nem  in  situ  horizontali,  etiam  extremitatum  superiorum 

musculi  corpus  in  altum  trahunt.  Si  aegrotus  stante 
pede  exercitationes  instituere  potest,  primum  Delpech 
commendat  scalam  spiralem.  Initio  extremitates  supe¬ 
riores  una  cum  extremitatibus  inferioribus  exerceantur, 
postea  autem  extremitatibus  superioribus  solis  ad  corpus 

in  altum  trahendum  utare.  Praeterea  ad  exercitationes, 
quibus  totum  corpus  extenditur,  plures  pertinent,  quas 
vocamus  Reckiibungen,  imprimis  Hangeln,  Klim- 
men,  atque  omnia  exercitia  in  scalis  e  funibus  compli¬ 
catis.  Exercitatio  utilissima  insuper  est  natare.  In  na¬ 
tando  versatur  corpus  in  situ  horizontali,  quamobrem 
columna  vertebralis  corporis  pondus  non  sustinet.  Mo¬ 
tus  tamen  est  talis,  ut  columna  vertebralis  leniter  exten¬ 
datur  in  directione  naturali.  Additur,  ut  jam  supra  est 
dictum,  in  natando  aquae  frigidae  vis  reficiens.  Del¬ 
pech  porro  suadet  exercitationes,  quas  vocat  jeu  du 
Casque,  currum  rotantem,  cymbam  ramis  propellere, 
pondus  in  capite  positum  per  longius  tempus  sustinere 
etc.  Nocere  dicit  saltare,  equitare,  exsilire,  quia  his  ex¬ 
ercitationibus  pondus,  quod  columna  vertebralis  sustinere 
debet,  augeatur,  aut  concussionibus  vehementissimis  ver¬ 
tebrarum  luxatio  et  deformitas  adjuvetur.  His  exercita¬ 
tionibus  diversis  columnae  vertebralis  curvaturas  plurimas 
Delpech  restituit.  Ad  curvaturas  singulas  sanandas 
habet  exercitationes  varias,  quae  non  solum  ad  corpus 
totum,  sed  praecipue  ad  locum  affectum  spectant,  quae 
methodus  optima  mihi  videtur,  quamquam  alii  eam  repre¬ 
hendunt.  Ita  Stromeyer  in  libro:  »Ueber  Paralyse  der 

Inspirationsmuskeln :  »Unter  clen  besonderen  Mitteln, 

welche  sich  in  der  neuern  Zeit  die  Orthopadie  angeeignet 
hat,  um  die  Vegetation  zu  hebeti,  stebt  die  Gymnastik 
oben  an.  Wenn  nian  die  Answabl  beriicksichtigt,  welche 
die  Orthopaden  unter  den  Turniibungen  getroffen  haben, 
so  solite  man  glauben,  es  kame  dabei  vorziiglich  auf  ’ 
die  Ausdehnnng  der  Wirbelsaule  an.  Dies  ist  nicht  der 
Fall.  Ihr  Hauptnutzen  besteht  in  Verbesserung  der  Ve¬ 
getation  und  ein  Individualisiren  nacli  der  Art  der  Ver- 
kriimmung  ist  dabei  eben  so  wenig  nothig,  ais  moglich.« 

Denique  in  morbis  psychicis  sanandis  magni  sunt 
momenti  corporis  labores.  Maxime  in  iis,  qui  ex  nimia 
cujuscunque  animi  partis  intentione  in  aliquam  rem  sunt 
nati.  Ita  in  melancholia,  mania.  Antagonismum  efficiunt 
contra  animi  labores  perniciosos,  qua  in  re  eorum  vis 

medicatrix  his  in  morbis  est  posita.  Aegroti  ad  hanc 
utilitatem  sibi  parandam  ad  fodendum  in  hortis,  ad  aquam 
antlia  exhauriendam  et  ad  multos  alios  corporis  labores, 
qui  omnes  prosunt,  subinde  et  severe  commoventur  et 
adstringuntur. 

r%  atus  sum  Arminius  Augustus  Ferd  in  ancius 
Schaefer,  fulei  addictus  evangelicae,  die  XXX.  mensis 
Augusti  anno  MDCCCXIX.  Ratiboriae,  Silesiae  superio¬ 
ris  oppido,  patre  Carolo,  matre  Car  oli  na  e  gente 
Certz,  quos  ut  Deus  Optimus  Maximus  perdiu  incolu¬ 
mes  servare  velit,  in  dies  precor.  Primis  literarum  ele¬ 
mentis  imbutus  anno  aetatis  decimo  gymnasium  in  patria 
urbe  florens  adii.  Cujus  moderatoribus  spectatissimis, 
inprimis  Dir.  Haenisch,  Dr.  Mulier,  Pinzger  jam 
beato  et  Kelch,  maximas  gratias  habeo  semperque  ha¬ 
bebo.  Maturitatis  testimonio  instructus  paschali  tempore 
a.  MDCCCXXXV1II.  Varatislaviam  me  contuli,  ubi  111. 
Abegg,  t.  t.  Rector  Magnificus,  et  III.  Otto,  t.  t.  De¬ 
canus  ordinis  medici,  Viadrinae  civibus  academicis  me 
adscripserunt.  Ibidem  per  duos  annos  interfui  scholis 
horum  virorum  doctissimorum:  111.  Braniss  de  logice, 
de  psychologia;  III.  Fischer  de  chemia  theoretica,  pra- 
ctica  et  pharmaceutica  et  de  aquarum  medicatarum  ana^ 
lysi  chemica  ;  111.  Glocker  de  mineralogia;  111.  Goep- 
pert  de  arte  formulas  medicas  concinnandi;  eodem  duce 
botanicis  excursionibus  interfui;  111.  Gravenhosrt  de 
zoologia;  111.  Henscliel  de  encyclopaedia  medica:  111. 


Ne  es  ab  Eseubeck  de  botanice  generali  et  speciali; 
III,  Otto  de  anatomia  corporis  humana,  de  anatomia 
comparata,  de  historia  foetus,  de  sectionibus  forensibus; 
idem  artem  cadavera  rite  dissecandi  me  docuit;  111.  Pohl 
de  physice;  111.  Purkinje  de  physiologia,  de  elementis 
microtomis  corporis  humani;  111.  Wendt  de  materia  me¬ 
dica,  de  morbis  psychicis.  Vratislavia  relicta  Beroli- 
num  profectus  sum  ibique  ab  III.  Twesten,  t.  t.  Re¬ 
ctore  Magnifico,  inter  cives  Fridericae  Guilelmae 
receptus,  apud  11!.  Iiecker,  t.  t.  Decanum  ordinis  me¬ 
dici  maxime  spectabilem,  nomen  dedi  atque  hos  viros 
doctissimos  disserentes  audivi:  111.  Mulier  de  physiolo¬ 
gia,  de  anatomia  pathologica;  111.  Schoenlein  de  pa- 
thologia  generali  et  speciali;  111.  Hecker  de  medicinae 
historia;  111.  Kluge  de  arte  obstetricia;  Gei.  Troschel 
de  chirurgorum  fasciis;  Cei.  Angelstein  de  operationi¬ 
bus  ophthalmiatricis  5  Cei.  Isensee  de  percussione  et 
auscultatione.  Scholis  clinicis  interfui  medicis  111.  Schoen¬ 
lein,  Cei.  Wolff,  111.  Osann  nunc  beat.,  Cei.  Triistedt; 
chirurgicis  111.  Jungken,  111.  Dieffenbach;  ophthal- 
miatricis  111.  Jungken;  syphiliticis  111.  Kluge;  obste¬ 
triciis  111.  Kluge. 

Artes  corpus  exercendi  me  docueruut  Clar.  Kal- 
lenbach,  Meizen,  Loebeling,  Eiselen. 

Quibus  omnibus  viris  Illustrissimis,  Celeberrimis, 
Clarissimis,  quas  possum  maximas  gratias  palam  ago. 

Jam  tentaminibus,  tam  philosophico  coram  amplis¬ 
simo  philosophorum  ordine ?  quam  medico  et  examine 
rigoroso  coram  gratioso  medicorum  ordine  superatis, 
fore  spero,  ut  dissertatione  thesibusque  publice  defensis 
summi  in  medicina  et  chirurgia  honores  in  me  conferantur. 

T  H  ESE  S. 


1.  Ad  laete  vivendum  non  minus  corpus?  quam  animus 
exerceatur  necesse  est. 

2.  Dolor  sub  tactu  vehementissimus  signum  certum  est 

solum,  quo  uteri  inversio  a  polypo  disjungi,  potest. 

3.  In  coxarthrocace  summum  remedium  est  ferrum 
candens. 

4.  Motus  automatici,  nisi  systematis  organici,  non  ex¬ 
sistunt. 

